open-index/open-wikipedia-markdown huggingface dataset:
Гайдэнгайм (футбольны клюб)

«**Га́йдэнгайм**» () — нямецкі футбольны клюб з гораду Гайдэнгайму. Заснаваны ў 1846 годзе.

## Гісторыя
Цяперашні клюб быў сфармаваны ў 2007 годзе праз аддзяленьне футбольнай сэкцыі ад спартовага зьвязу Гайдэнгайму, найбуйнейшага спартовага клюбу, які мае 5800 сябраў і мае сэкцыі ў 27 відах спорту. Незалежнасьць футбольнага клюбу дазволіла яму працаваць пад больш пільным эканамічным стандартам, усталяваным для прафэсійных клюбаў Нямецкім футбольным зьвязам. Сам спартовы клюб Гайдэнгайму паўстаў яшчэ ў 1972 годзе па зьліцьці двух іншых спартовых арганізацыяў. Вытокі ж клюбу прасочваюцца да 14 жніўня 1846 году, калі быў закладзены гімнастычны клюб. У 1852 годзе гэты клюб быў расфармаваны, але паўстаў наноў у 1861 годзе.

Футбольная каманда ў складзе зьвязу была створаная 8 ліпеня 1911 году і стала незалежнай 21 жніўня 1922 году пад назвай «1911-Гайдэнгайм». У 1936 годзе да каманды далучыўся плавальны клюб, і новай назвай было вырашына абраць «Гайдэнгайм-04». Ужо па Другой сусьветнай вайне, у 1949 годзе шляхі плыўцоў і футбалістаў разышліся. Футбалісты вярнуліся да сваёй былой назвы — «1911-Гайдэнгайм». У 1972 годзе адбылося аб’яднаньне гэтага клюбу з тым пачатковым гімнастычным, што, фактычна, вярнула футбалістаў ва ўлоньне. З тых часоў клюб пераважна спаборнічаў у акруговых і рэгіягальных лігах. У 2009 годзе клюб упершыню дасягнуў Трэцюю лігу. Пасьля пяці гадоў спабоніцтваў у трэцім дывізіёне «Гайдэнгайм» у сэзоне 2013—2014 гадоў атрымаў перамогу ў лізе і прасунуўся ў Бундэсьлігу 2.

У сэзоне 2019—2020 гадоў «Гайдэнгайм» заняў трэці радок у плэй-оф. Такім чынам, клюб атрымаў мажлівасьць падужацца з «Вэрдэрам», які заняў 16-ы радок у Бундэсьлізе, у матчы за выхад у найвышэйшую лігу. Сустрэча завяршылася нічыёю 2:2 у двубоі, але «Гайдэнгайм» саступіў паводле правілу выязных галоў і застаўся ў другой Бундэсьлізе. У апошнім туры сэзону 2022—2023 гадоў клюб здолеў правесьці два галы ў дададзены час і перамагчы «Ян Рэгенсбург» зь лікам 3:2. У гэтым матчы яны апынуліся на вяршыні турнірнай табліцы, апярэдзіўшы «Дармштат-98» паводле розьніцы мячоў, і ўпершыню ў сваёй гісторыі прабіліся ў Бундэсьлігу. 17 верасьня 2023 году клюб атрымаў першую перамогу ў элітным дывізіёне, адолеўшы той самы «Вэрдэр» зь лікам 4:2. У той жа дзень галоўны трэнэр Франк Шміт усталяваў рэкорд як трэнэр з самым працяглым стажам у гісторыі нямецкага футболу. Уражлівы сэзон у Бундэсьлізе дазволіў клюбу заняць 8-е месца ў сэзоне 2023—2024 гадоў, забясьпечыўшы камандзе месца ў лізе на наступны сэзон. Пагатоў, перамога чэмпіёна Нямеччыны «Баера» над «Кайзэрсьляўтэрнам» у фінале Кубка Нямеччыны азначала, што «Гайдэнгайм» упершыню кваліфікаваўся ў эўрапейскі турнір, якім сталася Ліга канфэрэнцыяў. 29 жніўня 2024 году нямецкая дружына прабілася ў лігавую стадыю гэтага эўракубка, выгуляўшы швэдзкі «Гэкен» зь лікам 3:2 у хатняй сустрэчы і 5:3 паводле сумы двух матчаў.

## Склад
: *Актуальны на 21 лютага 2026 году*

## Крыніцы

## Вонкавыя спасылкі
* Афіцыйны сайт

Катэгорыя:Гайдэнгайм‎
Застадольле

Назву **Застадольле** маюць:

* Застадольле — вёска ў Машканскім сельсавеце Сеньненскага раёну Віцебскай вобласьці
* Застадольле — вёска ў Студзёнкаўскім сельсавеце Сеньненскага раёну Віцебскай вобласьці
* Застадольле — вёска ў Карэліцкім раёне Гарадзенскай вобласьці
Белыя Росы

**Бе́лыя Ро́сы** можа азначаць:

* Белыя Росы — беларускі фільм 1983 року.
* Белыя Росы. Вяртаньне — беларускі фільм 2014 року.
Белыя Росы. Вяртаньне

«**Белыя Росы. Вяртаньне**» () — беларускі мастацкі фільм, сфільмаваны на кінастудыі «Беларусьфільм». Прэм’ера ў Беларусі адбылася 13 кастрычніка 2014 году.

## Сюжэт
Андрэй Ходас (Юозас Будрайціс) вяртаецца з гораду ў родныя мясьціны. Два бізнэсоўцы намерваюцца выкупіць маляўнічы куток для новага будаўніцтва і намагаюцца высяліць Андрэя ды іншых нешматлікіх насельнікаў вёскі. Ратуючы родную зямельку, Андрэй дапамагае разьвязаць праблемы, што здаваліся невырашальнымі.

## У ролях
* Юозас Будрайціс — *Андрэй Ходас*
* Павал Харланчук
* Сяргей Жбанкоў — *Русачэнка*
* Ганна Палупанава — *Галюня*
* Андрэй Мярзьлікін
* Віктар Манаеў — *Струк*
* Юлія Сьмірнова — *Ганна*
* Вячаслаў Разьбягаеў
* Яўгенія Жуковіч — *Паліна*
* Жорж Дэўдарыяні — *нямецкі інвэстар*
* Мікалай Карачанцаў — *Васіль Ходас*

## Дадатковыя зьвесткі
У фільме паўдзельнічалі Ірына Ягорава-Каўрыга і Мікалай Карачанцаў, якія здымаліся і ў першай частцы. Адметна, што гэта першая роля Карачанцава пасьля амаль дзесяцігадовага перапынку ў ягонай творчасьці, зьвязанай з аднаўленьнем актора пасьля сур’ёзнай аўтамабільнай аварыі, у якую ён трапіў у лютым 2005 року.

## Крыніцы

Катэгорыя:Беларускія камэдыйныя фільмы
Катэгорыя:Фільмы 2014 году
Катэгорыя:Беларускія фільмы 2014 году
Хірасіма

**Хірасі́ма** — горад у Японіі, які 6 жніўня 1945 году зазнаў атамнае бамбаваньне. Сталіца прэфэктуры Хірасіма.

Катэгорыя:Атамныя бамбаваньні Хірасімы і Нагасакі
Катэгорыя:Населеныя пункты, заснаваныя ў 1589 годзе
Катэгорыя:Расплянаваныя гарады Японіі
Катэгорыя:Зруйнаваныя гарады
Катэгорыя:Гарады прэфэктуры Хірасімы
Катэгорыя:Гарады-порты Японіі
Катэгорыя:Гарады дзяржаўнага значэньня Японіі
Peugeot 301

**Peugeot 301** () — малы сямейны аўтамабіль францускага вытворцы Peugeot, які выпускаецца з 2012. Выпускаецца нароўні са сваім блізьнятам **Citroën C-Elysée** на заводзе Peugeot ў Віга (Гішпанія), а з 2014 — таксама ў Нігерыі і Беларусі.

Прадаецца 301-я мадэль на рынках заходняе Азіі, Афрыкі і Ўсходняй Эўропы. Паколькі Peugeot 301 прызначаны для новых рынкаў, ён ня будзе паступаць у продаж у Заходняй Эўропе.

## Характарыстыкі

Даўжыня мадэлі — 4440 мм, колавая база — 2650 мм.

Тры варыянты рухавікоў:
* трохцыліндравы 1,2 л VTi бэнзінавы магутнасьцю 72 к. с., з ручной ці аўтаматычнай каробкай пераключэньня перадачаў;
* 1,6 л VTi бэнзінавы магутнасьцю 115 к. с. з ручной каробкай пераключэньня перадачаў;
* 1,6 л HDi дызэльны магутнасьцю 92 к. с. з ручной КПП.

* Памеры колаў — 185/65R15, 195/55R16
* Пярэдняя падвеска — незалежная, спружынная, тыпу MacPherson, стабілізатар папярочнай устойлівасьці
* Задняя падвеска — паўнезалежная бэлька, спружынная, стабілізатар папярочнай устойлівасьці

## Назва
Назву 301 мела мадэль 1932 року Peugeot 301. Разам з новым аўтамабілем Peugeot 301 кампанія памяняла канцэпцыю назвы сваіх новых мадэляў: ад цяпер яны заўсёды будуць нумаравацца з выкарыстаньнем лічбаў x01 і x08, дзе x — кляса/памер аўтамабіля, 0 у сярэдзіне азначае цывільныя аўтамабілі, а апошняя лічба — прэстыжнасьць.

## Citroën C-Elysée

Існуе клон мадэлі Peugeot 301 пад маркай Citroën — **Citroën C-Elysée**, таксама прадстаўлены ў 2012 року, і таксама з мэтавай аўдыторыяй ва Ўсходняй Эўропе і Паўночнай Афрыцы. Таксама C-Elysée прадаецца ў Гішпаніі, Партугаліі і Грэцыі. З 2014 плянуецца выпуск мадэлі ў Кітаі наўзамен цяперашняе мадэлі Citroën Elysée. У лістападзе 2014 пачнецца зборка мадэлі і ў Беларусі на заводзе «Юнісон» у вёсцы Апчак Менскага раёну.

Ад свайго паплечніка C-Elysée адрозьніваецца зьнешнім выглядам у стылі аўтамабіляў Citroën, крыху меншай даўжынёй і коштам. У астатнім аўтамабілі аднолькавыя. C-Elysée выпускаецца з рухавікамі 1,2 VTi 72 к. с., 1,6 VTi 115 к. с. і 1,6 HDi 90 к. с., таксама з 5-ступеневай ручной або 4-ступеневай аўтаматычнай трансмісіяй.

### Citroën C-Elysée WTCC

З сэзону 2014 року ў чэмпіянаце сьвету сярод легкавікоў бярэ ўдзел каманда Citroën World Touring Car Team пад назваю **Citroën Racing**, якая спаборнічае на машыне **Citroën C-Elysée WTCC**. Citroën перамог у 14 зь 15 першых гонак, нягледзячы нават на гандыкап у 60 кг кампэнсацыйнае вагі да іншых супернікаў.

## Вытворчасьць і продаж

### 301

### C-Elysée

## Крыніцы

## Вонкавыя спасылкі

* Peugeot 301  на Peugeot.by
* Citroën C-Elysee  на Citroën.by

301
Катэгорыя:Кампактныя аўтамабілі
Катэгорыя:Пярэднепрывадныя аўтамабілі
Катэгорыя:Аўтамабілі 2010-х
Катэгорыя:Аўтамабілі, прадстаўленыя ў 2012 годзе
Чэзэна (футбольны клюб)

«**Чэзэ́на**» () — італьянскі футбольны клюб з гораду Чэзэна. Заснаваны ў 1940 годзе.

## Вонкавыя спасылкі
* Афіцыйны сайт

Катэгорыя:Чэзэна‎
Будна

Назву **Будна** маюць:

* Будна — вёска ў Сеньненскім раёне Віцебскай вобласьці Беларусі
* Будна — вёска ў Сакольскім павеце Падляскага ваяводзтва Польшчы
IBM Notes

**IBM Notes** (таксама: **IBM Notes/Domino**, старая назва — **Lotus Notes**) — праграмны прадукт, плятформа для аўтаматызацыі супольнай дзейнасьці працоўных групаў (Groupware). Прадукт уключае ў сябе сродкі электроннай пошты, пэрсанальных і супольных календароў, службы абмену імгненнымі паведамленьнямі, кшталту Sametime, а таксама асяродзьдзе для выкананьня праграм справавога ўзаемадзеяньня.

## Гісторыя
Упершыню прадукт быў створаны ў 1989 року амэрыканскай кампаніяй Lotus Development Corporation. У 1995 року кампанія IBM купіла Lotus Development.

## Глядзіце таксама
* Lotus Domino Designer
* Lotus Domino Server
* Lotus Sametime
* Lotus Domino WorkFlow
* Lotus LearningSpace
* Lotus Symphony

## Вонкавыя спасылкі

* Афіцыйны сайт IBM Lotus Software 

Катэгорыя:Прадукты IBM
Катэгорыя:Зьявіліся ў 1989 годзе
Павал Ранкаў

**Па́вал Ра́нкаў** (;  16 верасьня 1964 году, Попрад, Чэхаславаччына) — славацкі пісьменьнік.

## Жыцьцяпіс
У 1987 Павал Ранкаў скончыў філязофскі факультэт унівэрсытэту Коменскага ў Браціславе, Працаваў у Нацыянальнай бібліятэцы ў Марціне, Пэдагагічнай бібліятэцы ў Браціславе. Ад 1993 выкладае ва ўнівэрсытэце Коменскага на катэдры бібліятэчнай справы і навуковай інфармацыі.

Жыве ў Браціславе.

## Творчасьць
Дэбютаваў зборнікам апавяданьняў «S odstupom času» (1995), які характарызуецца лучнасьцю з традыцыямі сусьветнага і айчыннага фантастычнага рэалізму (Борхэс, Картасар, Грэндэль, ), часаваю і прастораваю незьвязнасьцю, адпаведна ўжытымі экзатычнымі асяродзьдзямі, рэдукаваным сюжэтам, драматызмам, спалучаным з элемэнтамі таямніцы, містыфікацыяй, іррацыянальнасьцю.

У 2001 выдаў другі зборнік апавяданьняў пад назовам «Мы і яны / Яны і мы».

У 2002 выдаў зборнік прафэсійных тэкстаў «Масавая камунікацыя, мас-мэдыя й інфармацыйная супольнасьць». У 2006 выйшла наступная кніга па дадзенай тэматыцы «Інфармацыйная супольнасьць — пэрспэктывы, парадоксы, праблемы».

Першы раман «Гэта сталася першага верасьня (альбо калісьці там)» выдаў у 2008 року, у 2011 выйшаў другі раман пад назовам «Мамы».

## Бібліяграфія
* *S odstupom času* (апавяданьні, 1995)
* *My a oni / Oni a my* (апавяданьні, 2001)
* *V tesnej blízkosti* (апавяданьні, 2004)
* *Stalo sa prvého septembra (alebo inokedy)* (раман, 2008)
* *Matky* (раман, 2011)
* *Päť x päť* (2011)
* *Апавяданьні* (2012)
* *Na druhej strane* (2013)

## Узнагароды
* прэмія імя  (1995)
* міжнародная літаратурная прэмія «Jean Monnet» італьянскага міністэрства культуры (1997)
* прэмія газэты «SME» (2001)
* Літаратурная прэмія Эўразьвязу за раман «Гэта сталася першага верасьня (альбо калісьці там)» (2009)
* польская літаратурная прэмія «» за раман «Гэта сталася першага верасьня (альбо калісьці там)» (2014)
* ляўрэат чытацкай узнагароды імя Натальлі Гарбанеўскай

## Крыніцы

Катэгорыя:Нарадзіліся ў Попрадзе
Катэгорыя:Славацкія літаратары
Катэгорыя:Выпускнікі Ўнівэрсытэту Коменскага
Сычэва

Назву **Сычэва** маюць:

## Населеныя пункты
### [[Беларусь]]
* Сычэва — вёска ў Янаўскім раёне Берасьцейскай вобласьці
* Сычэва — вёска ў Сеньненскім раёне Віцебскай вобласьці
* Сычэва — вёска ў Нясьвіскім раёне Менскай вобласьці

## Глядзіце таксама
* Сычова
Вілем Янсэн

**Ві́лем Я́нсэн** (;  4 ліпеня 1986 году, Нэймэген) — былы нідэрляндзкі футбольны паўабаронца. Вядомы сваімі выступамі за клюб Эрэдывізіі «Утрэхт», дзе працяглы час быў капітанам.

## Кар’ера
Янсэн пачаў прафэсійную кар’еру ў клюбе «ВВВ-Вэнлё» ў сэзоне 2004—2005 гадоў, а ў 2007 годзе перайшоў у «Роду». З 2011 року выступаў за «Твэнтэ». У 2013 годзе быў аддадзены ў арэнду ў «Утрэхт», а пазьней быў выкуплены гэтым клюбам.

## Крыніцы

## Вонкавыя спасылкі
* Профіль на Football Database
* Профіль на Soccerbase
* Профіль на Soccerway
* Профіль на Transfermarkt
* Профіль на Voetbal International

Катэгорыя:Нідэрляндзкія футбалісты
Баяршчына

Назву **Баяршчына** маюць:

* Баяршчына — вёска ў Сеньненскім раёне Віцебскай вобласьці
* Баяршчына — вёска ва Ўшацкім раёне Віцебскай вобласьці
* Баяршчына — вёска ў Шаркоўшчынскім раёне Віцебскай вобласьці
* Баяршчына — вёска ў Валожынскім раёне Менскай вобласьці
Антоніё Радрыгес Давале

**Анто́ніё Радры́гес Дава́ле** (), болей вядомы як **Тоні** (;  4 красавіка 1990 году, Ля-Каруньня) — колішні гішпанскі футбольны левы паўабаронца.

## Кар’ера
Тоні сярод іншых моладзевых клюбаў пасьпеў пакуляць за «Барсэлёну», перш чым пачаў прафэсійную кар’еру ў 19-гадовым узросьце за клюб другога дывізіёну «Сэльта». Толькі на нейкі час пакінуўшы клюб дзеля арэнды ва «Ўэсцы» ў тым самым дывізіёне, у сэзоне 2011—2012 рокаў дапамог «Сэльце» вярнуцца ў Ля Лігу пасьля пяцігадовага перапынку. Дэбют у найвышэйшым гішпанскім дывізіёне адбыўся 18 жніўня 2012 ў хатнім матчы з «Малягай», у якім ён выйшаў на замену.

Пасьля таго, як у «Сэльты» ўлетку 2013 году зьмяніўся галоўны трэнэр, Тоні застаўся ў клюбе, хоць яму й давялося перакваліфікавацца ў левага абаронцу. Аднак у выніку ён стаў часьцей заставацца ў запасе, у той час як на ягонай пазыцыі гуляў нават праваногі Хоні.

11 сакавіка 2014 Тоні перайшоў у амэрыканскі клюб «Спортынг Канзас-Сіці». Аднак ужо 29 студзеня 2015 году перайшоў у гішпанскі клюб «Люга», з другога дывізіёну гішпанскага чэмпіянату.

## Крыніцы

## Вонкавыя спасылкі
* Профіль у MLS
* Профіль на BDFutbol
* Профіль на Soccerway

Катэгорыя:Гішпанскія футбалісты
Юры Гольцаў

**Юры Гольцаў** ( 19 верасьня 1995 году) — колішні беларускі футбаліст, абаронца.

## Кар’ера
Выхаванец гарадзенскай футбольнай школы «Белкард». У 2012 годзе выступаў за клюб у Другой лізе, пасьля далучыўся да дублю «Нёману». У 2014 годзе пачаў прыцягвацца да асноўнай каманды. 19 кастрычніка 2014 году дэбютаваў у Найвышэйшай лізе, выйшаўшы на замену ў канцы сустрэчы супраць бабруйскай «Белшыны» (3:1). Да канца сэзону браў удзел яшчэ ў трох матчах каманды, а ў 2015 годзе ўжо выступаў толькі за дубль і не прыцягваўся да асноўнай каманды.

У сакавіку 2016 году быў аддадзены ў арэнду «Лідзе» да канца сэзону. У сакавіку 2017 году арэнда была падоўжаная і на наступны сэзон. Быў адным з асноўных гульцоў каманды. Пакінуў лідзкі клюб па заканчэньні сэзону 2017 году. У пачатку 2021 году прыяднаўся да варшаўскага клюбу «Акэнце» зь пятага дывізіёну Польшчы. У 2022 годзе перабраўся ў «Пломень» з Дэмбэ Вельке.

## Статыстыка

## Крыніцы

## Вонкавыя спасылкі
* Статыстыка «ПБ-Инфо»

Катэгорыя:Беларускія футбалісты
Васіль Журневіч

**Васі́ль Журне́віч** ( 21 лютага 1995 году) — беларускі футбаліст, нападнік.

## Кар’ера
### Клюбная
Выхаванец гарадзенскай ДЮСШ «Белкард», пазьней некаторы час навучаўся ў пастаўскай акадэміі ПМЦ. З 2012 году пачаў выступаць за дубль «Нёмана», дзе трывала замацаваўся на наступны год. Увосень 2014 году «Нёман» узяў курс на амаладжэньне каманды, і Васіль быў пераведзены ў асноўны склад. Дэбютаваў у Найвышэйшай лізе 19 кастрычніка 2014 году ў матчы супраць «Белшыны», выйшаўшы на замену на 89-й хвіліне. У студзені 2016 году на два гады падоўжыў кантракт зь «Нёманам». У сэзоне 2016 году выступаў у асноўным за дубль, толькі двойчы выйшаў на поле ў асноўнай камандзе «Нёмана». У першай палове сэзона 2017 згуляў 15 матчаў за дубль «Нёмана», дзе забіў 15 галоў. У ліпені 2017 году аддадзены ў арэнду клюбу «Зьніч» да канца сэзону 2017 году.

У лютым 2018 году вярнуўся ў «Нёман». У сэзоне 2018 году выступаў за дубль, не зьяўляючыся на полі ў асноўнай камандзе. Па заканчэньні сэзону 2018 году пакінуў гарадзенскі клюб. У студзені 2019 году праходзіў прагляд у «Віцебску», пазьней выправіўся на прагляд у «Гарадзею». У сакавіку 2019 году падпісаў кантракт з клюбам «Ліда». У лідзкім клюбе рэгулярна зьяўляўся на полі, звычайна выходзячы на замену. У жніўні 2019 году перайшоў у клюб «Слонім-2017», дзе замацаваўся ў пачатковым складзе. З студзеня 2020 году знаходзіўся на праглядзе ў жодзінскім «Тарпэда-БелАЗ» і ў сакавіку падпісаў кантракт. Ня здолеў замацавацца ў асноўнай камандзе, дзе звычайна заставаўся на лаўцы запасных або выходзіў на замену, гуляў пераважна за дубль. З студзеня 2021 году трэнаваўся зь берасьцейскім «Дынама». У лютым 2021 году па заканчэньні кантракту пакінуў «Тарпэда-БелАЗ» і неўзабаве падпісаў пагадненьне зь берасьцейскім клюбам. У «Дынама» часцей заставаўся на лаўцы запасных, на полі зьяўляўся рэдка, выходзячы на замену.

У пачатку 2022 году падтрымліваў форму з гарадзенскім «Нёманам», а ў сакавіку падпісаў кантракт з клюбам і неўзабаве быў аддадзены ў арэнду ў «Слонім-2017». Па заканчэньні сэзону 2022 году пакінуў «Нёман».

### Міжнародная
Выступаў за юнацкую зборную Беларусі. 15 красавіка 2015 году правёў сваю адзіную сустрэчу за моладзевую зборную Беларусі, выйшаўшы на замену ў другім тайме таварыскага матчу супраць юніёрскай зборнай Украіны.

## Статыстыка

## Крыніцы

## Вонкавыя спасылкі
* Профіль на сайце «Нёману»
* Статыстыка «ПБ-Инфо»

Катэгорыя:Беларускія футбалісты
Натхненьне

**Натхненьне** — стан напругі і ўздыму духоўных сілаў ды творчага хваляваньня, што вядзе да ўзьнікненьня і ажыцьцяўленьня задумы ў мастацтве і навуцы. Суправаджаецца павышанай жвавасьцю і надзвычайнай выніковасьцю дзейнасьці, усьведамленьнем лёгкасьці, перажываньнем апантанасьці і пачуцьцёвага паглыбленьня ў творчасьць. Разглядаецца ў якасьці абумоўленага заахвочваньнем і ходам працы душэўнага азарэньня. Аб прычыне яе ўзьнікненьня пісалі Эдуард Гартман, Плятон, , Зыгмунд Фройд і Фрыдрых Шэлінг.

## У мастацтве
Натхненьню прысьвяцілі свае вершы Анатоль Сыс і Яўгенія Янішчыц. Таксама існуе аднайменная суполка пісьменьнікаў, што на 2011 год налічвала 15 удзельнікаў.

## Крыніцы

## Вонкавыя спасылкі
* 
* 

Катэгорыя:Творчасьць
Катэгорыя:Псыхалёгія
Катэгорыя:Асабістае жыцьцё
Салагубы

**Салагубы** (**Sałahuby**), *Давойна-Салагубы* — шляхецкі род гербу «Праўдзіч». З XVII ст. ужывалі прыдомак *Давойна*, з XVIII ст. карысталіся графскім тытулам.

Паходзілі ад Андрэя, які жыў у 2-й палове XV ст. Па пераезьдзе Яна Салагуба ў Расейскую імпэрыю ягоныя нашчадкі 27 лютага 1861 атрымалі пацьверджаньне графскага тытулу.

## Найбольш вядомыя прадстаўнікі
* Юры Салагуб (? — 1514) — намесьнік смаленскі
* Ян Міхал Салагуб (каля 1697 — 1748) — ваявода берасьцейскі
* Юзэф Антоні Салагуб (1709—1781) — ваявода віцебскі
* Антоні Юзэф Салагуб (па 1710 — 1759) — генэрал артылерыі Вялікага Княства Літоўскага
* Ян Салагуб (? — 1812) — маёр артылерыі Вялікага Княства Літоўскага, генэрал-маёр арміі Расейскай імпэрыі
* Уладзімер Салагуб (1813—1882) — расейскі пісьменьнік 

## Галерэя

Файл:Jan Michał Sałahub. Ян Міхал Салагуб (1740).jpg|Ян Міхал Салагуб
Файл:Alena Sałahub (Szamowska). Алена Салагуб (Шамоўская) (XVIII).jpg|Алена Салагуб (з Шамоўскіх)
Файл:Juzef Antoni Sałahub. Юзэф Антоні Салагуб (XVIII).jpg|Юзэф Антоні Салагуб
Файл:Juzefa Tyškievič (Sałahub). Юзэфа Тышкевіч (Салагуб) (XVIII).jpg|Юзэфа Салагуб


## Крыніцы

## Літаратура
* 

Катэгорыя:Беларускія шляхецкія роды
Катэгорыя:Шляхецкія роды Вялікага Княства Літоўскага
Астроўскі (неадназначнасьць)

**Астро́ўскі**:
* Алесь Астроўскі (нар. 1957) — беларускі лекар, доктар мэдычных навук
* Аляксандар Астроўскі — беларускі дыплямат
* Андрэй Астроўскі — беларускі футбаліст, абаронца
* Віктар Астроўскі — беларускі грамадзкі дзяяч на эміграцыі
* Мікалай Астроўскі — савецкі пісьменьнік
* Радаслаў Астроўскі ― беларускі палітычны актывіст, прэзыдэнт Беларускай цэнтральнай рады
* Рыгор Астроўскі ― адзін з кіраўнікоў Палескага паўстаньня ў 1918—1919 гадах
* Юры Пятровіч Астроўскі (нар. 1952)&nbsp;― кардыяхірург Беларусі, акадэмік НАН Беларусі. Упершыню ў краіне зрабіў перасадку сэрца.

## Населены пункт
* Астроўскі — пасёлак у Сьвіслацкім раёне Гарадзенскай вобласьці

## Глядзіце таксама
* Астроўскі раён
* Астроўскі сельсавет
Гепатыт С

**[[Гепатыт]] С** — запаленьне печані ў выніку заражэньня вірусам праз кроў хворага чалавека. Асноўным шляхам заражэньня ёсьць выкарыстаньне бруднай іглы пры ўвядзеньне наркотыка, нанясеньні татуіроўкі і пірсінгу. Ператвараецца ў пажыцьцёвую хваробу ў 85% выпадкаў. Ёсьць найбольш частай прычынай разьвіцьця цырозу і раку печані.

## Папярэджаньне
Прадухіленьню хваробы спрыяе выкарыстаньне чыстых і *толькі асабістых* брытвы, грабянца, зубной шчоткі, манікюрнай прылады, шчыпчыкаў для броваў і эпілятара. Таксама заражэньне прадухіляецца выкананьнем касмэтолягамі, лекарамі і цырульнікамі захадаў засьцярогі пры вышчыпваньні броваў, , манікюры, праколваньні вушэй, расчэсваньні валасоў вострым грэбнем, татуяваньні ды эпіляцыі.

## Чыньнікі
Заражэньню спрыяе наяўнасьць некалькіх плоцевых сукупленцаў і выкарыстаньне бруднай прылады ў цырульні і касмэтычным салёне.

## Праявы
Хвароба выяўляецца праз пажаўценьне , слабасьць, павышаную стамляльнасьць, боль у суставах і цягліцах, высыпку на скуры і павышэньне тэмпэратуры. Адзначаюцца ваніты і страта апэтыту.

## Крыніцы

Катэгорыя:Інфэкцыйныя захворваньні
Катэгорыя:Вірусныя захворваньні
Сьпіс гарадоў Фарэрскіх астравоў

**Сьпіс [[горад|гарадоў]] [[Фарэрскія астравы|Фарэрскіх астравоў]] паводле колькасьці насельніцтва**. У сьпіс уключаныя гарады з насельніцтвам ня менш за 1 000 чалавек па стане на 1 студзеня 2015. Колькасьць насельніцтва прыводзіцца адносна названага гораду без уліку пасяленьняў, якія складаюць яго прыгарады.

## Сьпіс

## Вонкавыя спасылкі
* Fólkatal | Hagstova Føroya 

Катэгорыя:Гарады Фарэрскіх астравоў
Сант-Жулія-дэ-Лёрыя

**Сант-Жулія-дэ-Лёрыя** () — горад на захадзе Андоры, парафія Сант-Жулія-дэ-Лёрыя.

## Вонкавыя спасылкі

* Població per poble (Bevölkerung je Dorf); Govern d’Andorra, Departament d’Estadística

Катэгорыя:Гарады Андоры
Ідрыса Гей

**Ідрыса́ Гана́ Гей** (;  26 верасьня 1989 году, Дакар) — сэнэгальскі футбольны паўабаронца, гулец ангельскага клюбу «Эвэртан» і нацыянальнай зборнай Сэнэгалу. Звычайна гуляе на пазыцыі апорнага паўабаронцы, то бок ёсьць гульцом, які скіраваньне на разбурэньне нападаў супернікаў.

## Кар’ера

### Клюбная
Кар’еру пачынаў у моладзевым клюбе «Дыямбар» на радзіме ў Сэнэгале. У 2008 року трапіў у моладзевы склад францускага клюбу «Ліль». У 2010 року дэбютаваў за дарослы склад клюбу. 10 ліпеня 2015 року Гей далучыўся да ангельскага клюбу элітнага дывізіёну «Астан Віла», а трансфэрны кошт склаў 9 мільёнаў фунтаў стэрлінгаў. 8 жніўня ён дэбютаваў у гасьцёх у матчы супраць «Борнмуту», які скончыўся перамогай новага клюбу сэнэгальца зь лікам 0:1. 19 студзеня 2016 року Гей забіў свой першы і адзіны гол за «Вілу» ў пераможным матчы Кубка Ангельшчыны супраць «Ўікам Ўандэрэрз», які стаўся паўторным празь нічыю ў першым матчы. У агульнай складанасьці Гей 35 разоў зьяўляўся на пляцоўцы ў кашулі бірмінггэмскага клюбу, аднак клюб паводле вынікаў сэзону страціў месца ў Прэм’ер-лізе.

2 жніўня 2016 року калі «Астан Віла» выляцела з Прэм’ер-лігі, «Эвэртан» скарыстаўся гэтым і склаў дамову аб пераходзе Гей у свае шэрагі. Як паведамлялася, гэтая дамова абышлася лівэрпульскаму клюбу 7,1 млн фунтаў стэрлінгаў. Кантракт быў складзены на чатыры рокі. У новым клюбе Гей адразу атрымаў месца ў асноўным складзе, а паводле вынікаў 2016 року сэнэгалец зарабіў найбольшую колькасьць пасьпяховых перахопаў за матч у пяці лепшых лігах Эўропы за каляндарны рок.

30 ліпеня 2019 року перайшоў у «Пары Сэн-Жэрмэн». Кошт трансфэру склаў каля 30 млн эўра. Дэбют гульца адбыўся 25 жніўня таго ж року ў пераможным матчы супраць «Тулюзы», які скончыўся буйной паразай гасьцей.

### Міжнародная
У 2012 выступаў за алімпійскую зборную Сэнэгалу на Алімпійскіх гульнях у Лёндане.

29 лютага 2012 року дэбютаваў у афіцыйных матчах у складзе нацыянальнай зборнай у таварыскім матчы са зборнаю ПАР.

## Дасягненьні
**«Ліль»**:
* Чэмпіён Францыі: 2011

**«Пары Сэн-Жэрмэн»**:
* Чэмпіён Францыі: 2020, 2022
* Уладальнік Кубка Францыі: 2020, 2021
* Уладальнік Кубка францускае лігі: 2020
* Уладальнік Супэркубка Францыі: 2022

**Сэнэгал**:
* Уладальнік Кубка афрыканскіх нацыяў: 2021, 2025

## Крыніцы

## Вонкавыя спасылкі
* Профіль на LFP
* Профіль на National Football Teams
* Профіль на Soccerbase
* Профіль на UEFA

Катэгорыя:Сэнэгальскія футбалісты
Катэгорыя:Сэнэгальскія футбалісты і футбалісткі на Алімпійскіх гульнях
Катэгорыя:Футбалісты і футбалісткі на летніх Алімпійскіх гульнях 2012 году
Макс Крэцшмар

**Макс Алякса́ндар Крэ́цшмар** (;  12 кастрычніка 1993 году, Кінгстан-на-Тэмзе, Вялікабрытанія) — ангельскі футбольны паўабаронца, гулец клюбу «Гэмптан энд Рычманд Бора».

## Кар’ера
Дарослую кар’еру Крэцшмар пачаў у 2012 року за прафэсійны клюб «Ўікам Ўандэрэрз».

## Крыніцы

## Вонкавыя спасылкі
* 
* 

Катэгорыя:Ангельскія футбалісты
Марэйрэнсі Марэйра-дзі-Канэгуш

«**Марэйрэнсі**» () — партугальскі футбольны клюб з гораду Марэйра-дзі-Канэгуш. Заснаваны ў 1938 годзе.

## Крыніцы

## Вонкавыя спасылкі
* Афіцыйны сайт

Катэгорыя:Марэйра-дзі-Канэгуш‎
Яхімоўшчына

Назву **Яхімоўшчына** маюць:

* Яхімоўшчына — вёска ў Сеньненскім раёне Віцебскай вобласьці
* Яхімоўшчына — вёска ў Маладэчанскім раёне Менскай вобласьці
Валдайскае зьледзяненьне

**Валдайскае зьледзяненьне** — назва паверхневага позьнеплейстацэнавага зьледзяненьня Ўсходне-Эўрапейскай раўніны (ад 70 до 11 тыс. год таму). Цэнтрам зьледзяненьня быў Батнічны заліў. Вышыня ледавіка дасягала 3 км.

Раньняя стадыя — Цьвярское зьледзяненьне, позьняя — Асташкоўскае, паўднёвая мяжа ледавіка даходзіла да Валдайскага ўзвышша, Воршы ды Смаленску.

Катэгорыя:Геалягічная гісторыя Зямлі
Катэгорыя:Гляцыялёгія
Катэгорыя:Кліматалёгія
Крыс Прат

**Крыс Прат** (; нар. 21 чэрвеня 1979, Вірджынія, Мінэсота, ЗША) — амэрыканскі актор.

## Крыніцы

Катэгорыя:Акторы ЗША
Кляксвуйк

**Кляксвуйк** () — горад на ўсходзе Фарэрскіх астравоў, камуна Кляксвуйк, востраў Барой.
Рэспубліканскі тэатар беларускай драматургіі

**Рэспубліка́нскі тэа́тар белару́скай драматургі́і** — беларускі драматычны тэатар, месьціцца ў Менску.

## Гісторыя
Створаны ў 1993 годзе ў Менску як тэатар-лябараторыя беларускай драматургіі «Вольная сцэна». Першапачаткова працаваў на Малой сцэне Купалаўскага тэатру, а потым атрымаў уласнае памяшканьне па адрасе вул. Крапоткіна, 44. Ад пачатку існаваньня тэатру мастацкім кіраўніком быў Валеры Мазынскі, аднак ён загадам міністра культуры быў звольнены ў 2000 годзе па палітычных прычынах.

У 2000 годзе Валерам Анісенкам быў створаны фактычна новы тэатар, які атрымаў назву *Рэспубліканскі тэатар беларускай драматургіі*. У канцы 2000-х тэатар патрапіў у пэрыяд крызісу. Дырэктарам быў прызначаны актор тэатру Ігар Сігоў, а мастацкім кіраўніком рэжысэр Купалаўскага тэатру Аляксандар Гарцуеў. У 2014 годзе дырэктарам прызначаны Уладзімер Карачэўскі.

## Кіраўніцтва
* Валеры Мазынскі — мастацкі кіраўнік тэатру (1993—2000)
* Валеры Анісенка — дырэктар-мастацкі кіраўнік тэатру (2000—2012)
* Ігар Сігоў — дырэктар (2012—2014)
* Аляксандар Гарцуеў — мастацкі кіраўнік (з 2012 году)
* Уладзімер Карачэўскі — дырэктар (з 2014 году)

## Крыніцы

## Вонкавыя спасылкі
* Афіцыйны сайт
* Старонка тэатру Ўкантакце

Катэгорыя:Тэатры Менску
Катэгорыя:Зьявіліся ў 2000 годзе
Газэлек Аячча

«**Газэлек**» () — францускі футбольны клюб з гораду Аячча. Заснаваны ў 1910 годзе.

Расфармаван у 2023 годзе 

## Вонкавыя спасылкі

* Афіцыйны сайт

Катэгорыя:Аячча‎
Фугляф’ёрдур

**Фугляф’ёрдур** () — горад на поўначы Фарэрскіх астравоў, камуна Фугляф’ёрдур, востраў Эстурой. Яго назва азначае «фіёрд птушак».

## Вонкавыя спасылкі
Воавур

**Воавур** () — горад на поўдні Фарэрскіх астравоў, камуна Воавур, востраў Сувурой.

## Вонкавыя спасылкі

Катэгорыя:Гарады Фарэрскіх астравоў
Сысыміют

**Сысыміют** () — горад на захадзе аўтаномнога рэгіёну Грэнляндыя (Данія).

## Вонкавыя спасылкі

* Greenland in Figures 2013. Statistics Greenland

Катэгорыя:Гарады Грэнляндыі
Аргір

**Аргір** ( ) — горад на ўсходзе Фарэрскіх астравоў, камуна Торсгаўн, востраў Стрэймой.

## Вонкавыя спасылкі

Катэгорыя:Гарады Фарэрскіх астравоў
Lotus Domino Server

**Lotus Domino Server** — апраграмаваньне кампаніі IBM, сэрвэрная частка праграмнага прадукту IBM Notes.

## Функцыі
Сэрвэр праграмаў сыстэмы Lotus Notes уяўляе шэраг сэрвісаў: СКБД, сэрвэр каталёгаў, паштовы сэрвэр, web-сэрвэр, collaboration і можа выкарыстоўвацца для стварэньня карпаратыўных сыстэмаў электроннага дакумэнтазвароту, калектыўнай працы й іншых праграмных модуляў. Domino Server мае ў сваім складзе наступныя модулі: паштовы сэрвэр, http-сэрвэр, сэрвэр базы зьвестак. Апошняя вэрсія сэрвэру — Domino 9.0 Social Edition — уключае ў сябе прынцыпова новыя магчымасьці.

### Функцыянал IBM Notes and Domino 9.0 Social Edition:
* непасрэдны доступ з паштовага кліенту да бізнэс-праграмаў, сацыяльных сетак, электроннай пошты, календару;
* праца ў любым месцы з дапамогай абраных партатыўных прыладаў. Існуе магчымасьць нават працаваць з электроннай поштай і праграмамі без падключэньня да сэрвэру;
* падключэньне да сваёй сеткі для выкарыстаньня калектыўных ведаў і хуткага пошуку неабходных людзей і інфармацыі;
* сацыяльныя інструмэнты інтэграваныя ў працоўныя інтэрфэйсы, у тым ліку візытоўкі, інфармацыя аб прысутнасьці, імгненныя паведамленьні, web-канфэрэнцыі.

## Гісторыя
Першапачаткова новы рэліз плятформы Lotus/Domino плянаваўся пад нумарам вэрсіі 8.5.4, але вялікая колькасьць тэхналягічных навінак прымусіла вытворцаў новай вэрсіі прысвоіць нумар 9.0. Асноўнай акалічнасьцю новай вэрсіі зьяўляецца тое, што яна сацыяльна накіраваная. У плятформе Notes 9.0 IBM імкнулася ўтварыць асяродак сацыяльных сетак, уключае вонкавыя праграмныя модулі.

## Прадукты вонкавых вытворцаў

### Комплексная бясьпека

#### [[Антывірус]]ы
* Антывірус Trend Micro ScanMail для Lotus Domino
* Антывірус BCC_MailProtect для IBM Lotus Domino
* Антывірус Касьперскага для IBM Lotus Domino
* Антывірус Dr. Web для IBM Lotus Domino

#### [[Антыспам]]ы
* SpamSentinel ад MayFlower software
* Спам-фільтр у складзе антывіруса BCC_MailProtect для IBM Lotus Domino
* Спам-фільтр у складзе антывіруса Dr. Web для IBM Lotus Domino
* Спам-фільтр iTs-ASpam
* LotusAntispam — эфэктыўная барацьба са спамам
* Спам-фільтр BlackList-DNS ад yandex

#### Кіраваньне інфраструктурай
* Teamstudio Unplugged — інтэграцыя з мабільнымі прыладамі
* BCC_AdminTool — кіраваньне карыстальнікамі Lotus Domino
* BCC_ClientGenie — сродак для кіраваньня наладкамі Lotus Notes

#### Вывад праграмных модуляў у Вэб
* XPages Dynamic — хуткі вывад праграмных модуляў у Вэб без праграмаваньня

## Глядзіце таксама
* IBM Notes
* IBM Notes Client
* Lotus Domino Designer
* Lotus Sametime
* Lotus Domino WorkFlow
* Lotus LearningSpace
* Lotus Symphony

## Крыніцы

## Вонкавыя спасылкі
* Афіцыйны сайт IBM Lotus Software 
* IBM Domino Server/Designer V9.0.1 for Windows

Катэгорыя:Прадукты IBM
Астэрыкс з Галіі

«**Астэрыкс з Галіі**» () —  першы том сэрыі коміксаў пра Астэрыкса, які быў зроблены Рэнэ Гасіні (апавяданьні) і Альбэрам Юдэрзо (ілюстрацыі). Паводле апытаньня францускага часопісу Le Monde, якое было праведзена ў 1999 годзе, гэтая праца ўвашла ў сьпіс 100 лепшых кнігаў XX стагодзьдзя.

## Сюжэт
Уся Галія знаходзіцца пад рымскім кантролем, аднак толькі адная маленькая гальская вёска ўсё яшчэ трымае абарону супраць рымлянаў.

Цэнтурыён Црызм Бон, кіраўнік рымскага гарнізону ва ўмацаваным рымскім лягеры вельмі жадае даведацца на сакрэт нечалавечай сілы галаў пасьля таго, як адзін з галаў збіў адразу чатырох рымялнаў. Бон пасылае шпіёна пад выглядам гала ў вёску. Асоба рымляніна быў выкрыта, калі ён губляе свае накладныя вусы, але не раней чым той выявіў існаваньне чароўнага зельля, якое зварыў друід Панарамікс. Шпіён вяртаецца да лягеру і паведамляе аб сваім адкрыцьці цэнтурыёну. Црызм прыходзіць да высновы, што з дапамогай гэтага зельля, ён здолее зрынуць Юліюса Цэзара, і сам стане імпэратарам. Цэнтурыён разам са сваім памочнікама Маркам Гінандтонікам схопліваюць Панарамікса, каб той выкрыў ім рэцэпт зельля.

## Вонкавыя спасылкі
* BDoubliées Le journal Pilote par année

Катэгорыя:Француская літаратура
Катэгорыя:Коміксы
Лазы

Назву **Лазы** маюць:

* Лазы — вёска ў Берасьцейскім раёне Берасьцейскай вобласьці
* Лазы — вёска ў Талачынскім раёне Віцебскай вобласьці
* Лазы — вёска ў Гарадзенскім раёне Гарадзенскай вобласьці

## Глядзіце таксама
* Лозы
Сьпіс гарадоў Армэніі

**Сьпіс [[горад|гарадоў]] [[Армэнія|Армэніі]] паводле колькасьці насельніцтва**. У сьпіс уключаныя гарады з насельніцтвам ня менш за 25 000 чалавек па стане на 1 студзеня 2011. Колькасьць насельніцтва прыводзіцца адносна названага гораду без уліку пасяленьняў, якія складаюць яго прыгарады.

## Сьпіс

Катэгорыя:Гарады Армэніі
Арэнбург (футбольны клюб)

«**Арэнбург**» () — расейскі футбольны клюб з гораду Арэнбургу. Заснаваны ў 1976 годзе.

## Гісторыя
Дэбют у першынствах краіны адбыўся ў 1976 годзе, калі «Газавік» замяніў у Другой лізе чэмпіянату СССР іншы арэнбурскі клюб — «Лякаматыў». Адгуляўшы ў гэтай лізе сем гадоў, дамагчыся асаблівых посьпехаў не атрымалася. У 1983 годзе каманда ня здолела заявіцца на турніры, гуляючы ў гэты час на аматарскім узроўні. У 1990 годзе арэнбурскі зноў зьявіўся ў Другой лізе, але зноў каманда была сярод аўтсайдэраў, фінішуючы на 15-м і праз год 18-м месцах.

Першы чэмпіянат Расеі клюб гуляў у Другой лізе, а ў 1993 годзе заняў апошні радок і выбыў у Трэцюю лігу, дзе спаборнічаў чатыры сэзоны. Пасьля скарачэньня Трэцяй лігі ў 1998 годзе, «Газавік» зноў вярнуўся ў склад удзельнікаў другога дывізіёну, выступаючы там ажно да 2010 году. У 2006, 2007 і 2008 гадах арэнбурцы былі другімі у лізе, дзякуючы чаму каманда магла пайсьці на павышэньне, але ад гэтага адмовіліся спонсары з Газпраму, а таксама кіраўніцтва гораду і вобласьці. Пасьля гэтага надыйшлі крыху няўдалыя сэзоны, гэтак у 2009 годзе каманда была на сёмым месцы. Адбыліся і кадравыя зьмены, бо новым дырэктарам стаў Юры Калякін, а новым галоўным трэнэрам быў прызначаны Канстанцін Галкін. Дзякуючы іхным намаганьням каманда прабілася ў ФНЛ (другі дывізіён). Першы сэзон у новай лізе стаў пераходным з сыстэмы вясна-восень на восень-вясна, у выніку чаго каманды згулялі матчы ў тры колы. У гэты ж час зьмяніўся галоўны трэнэрам, якім стаў Робэрт Еўдакімаў.

У адзінаццаці матчах трэцяга кола было здабыта сем перамог і тры нічыіх, а адзіная параза была зазнаная ад прынцыповага суперніка з калінінградзкая «Балтыкі». Менавіта у барацьбе з гэтым супернікам арэнбуржцы ня здолелі даць рады і паводле дадатковых паказьнікаў страцілі месца ў другім дывізіёне. Ужо праз год дружына вярнулася ў ФНЛ. Гэтым разам каманда ўжо не вяла барацьбу за выжываньне, двойчы запар фінішуючы на пятым радку. Таксама ў 2015 годзе каманда дамаглася найлепшага выніку ў кубкавай гісторыі, дакрочыўшы да паўфіналу турніру, саступіўшы маскавіцкаму «Лякаматыву».

16 траўня 2016 году арэнбурскі клюб упершыню ў сваёй гісторыі атрымаў права ўдзелу у Прэм’ер-лізе паводле вынікаў сэзону 2015—2016 гадоў. Празь дзевяць дзён ён быў перайменаваны ў «Арэнбург», у тым ліку і пасьля заявы прэзыдэнта РФЗ Віталя Мутко аб тым, што не павінна быць у адной лізе клюбаў, якія належаць адной структуры. Да таго галоўным партнэрам каманды быў Газпрам, які таксама быў фундатарам санкт-пецярбурскага «Зэніту». 30 траўня быў апублікаваны новы лягатып. У свой пачатковы сэзон «Арэнбург» заняў трынаццатае месца, а ў пераходных матчах саступіў «СКА-Хабараўску» і вярнуўся ў ФНЛ. У наступныя гады каманда яшчэ некалькі разоў вярталася ў найвышэйшы дывізіён, час ад часу вылятаючы зь яго. Паводле вынікаў сэзону 2024—2025 гадоў «Арэнбург» зноў страціў месца ў Прэм’ер-лізе, але праз скасаваньне ўдзелу маскавіцкага «Тарпэда», арэнбуржцы захавалі месца ў эліце.

## Склад
: *Актуальны на 22 лютага 2026 году*

## Крыніцы

## Вонкавыя спасылкі
* Афіцыйны сайт

Катэгорыя:Арэнбург‎
Дэйвід Баран

**Дэ́йвід Ба́ран** (;  10 верасьня 1987 году, Грынак) — шатляндзкі футбольны абаронца.

## Кар’ера
Прафэсійную кар’еру Дэйвід Баран пачаў у клюбе «Сэнт-Мірэн». 20 студзеня 2014 году футбаліст разарваў кантракт і цяпер зьяўляецца вольным агентам.

## Крыніцы

## Вонкавыя спасылкі
* Профіль на Football database
* Профіль на Soccerbase
* Профіль на Soccerway
* Профіль на Transfermarkt

Катэгорыя:Шатляндзкія футбалісты
Раздан

**Раздан** () — горад у цэнтры Армэніі.

Катэгорыя:Гарады Армэніі
Абавян

**Абавя́н** () — горад у цэнтры Армэніі.

## Вонкавыя спасылкі

Катэгорыя:Гарады Катайку
Катэгорыя:Населеныя пункты, заснаваныя ў 1963 годзе
Шэйку Куятэ

**Шэйку́ Куятэ́** (;  21 сьнежня 1989 году, Дакар, Сэнэгал) — сэнэгальскі футбаліст, паўабаронца турэцкага клюбу «Амэд» і нацыянальнай зборнай Сэнэгалу. Куятэ вядомы дзякуючы сваім фізычным дадзеным, а таксама хуткасьцю.

## Кар’ера
У 2006 годзе Шэйку пераехаў з Сэнэгалу ў Бэльгію, дзе далучыўся да клюбу «Брусэль».

Калі Куятэ споўнілася 19 гадоў, ён пакінуў «Брусэль» і падпісаў як вольны агент дамову зь іншым брусэльскім клюбам «Андэрлехтам». У новым клюбе гулец зь цягам часу прасунуўся да асноўнага складу каманды, зь якой неаднаразова станавіўся чэмпіёнам краіны.

Да заканчэньня кантракту ў 2014 годзе стала вядома пра цікавасьць да гульца з боку «Ўэст Гэму» і «Арсэналу», «Галатасараю» і ЦСКА. Акрамя таго, паўабаронца адхіліў прапанову маскоўскага «Дынама».

18 чэрвеня 2014 году Куятэ падпісаў кантракт з «Ўэст Гэмам» на чатыры гады. 16 жніўня Шэйку дэбютаваў за новы клюб у хатнім матчы супраць «Тотэнгэм Готспур», дзе госьці былі мацней зь лікам 1:0. Ягоны выступ было апісаны як «уражлівы». 28 сьнежня Куятэ забіў свой першы гол у складзе новай дружыны, але клюб трываў паразу ад «Арсэналу» зь лікам 2:1. Ягоны другі гол у сэзоне прыпаў на 8 лютага 2015 году ў матчы супраць «Манчэстэр Юнайтэд» (1:1). Да сканчэньня сэзону футбаліст забіў яшчэ двойчы, а па выніках згуляў у 31 матчы з 38 магчымых матчаў. 9 жніўня 2015 году Куятэ забіў гол на 43-й хвіліне матчу супраць «Арсэналу», а клюб здабыў перамогу 2:0 на стадыёне Эмірэйтс. У сакавіку 2016 году Куятэ склаў новую пяцігадовую ўгоду зь лёнданцамі, дзякуючы чаму тэрмін ягонага знаходжаньня ў складзе «Ўэст Гэму Юнайтэд» падоўжыўся да 2021 году.

1 жніўня 2018 году гулец далучыўся да табару іншага лёнданскага клюбу «Крыстал Пэласу», склаўшы чатырохгадовую дамову. Сума дамовы не была выкрытыя, але, як мяркуецца, было выдаткавана 9,5 млн фунтаў стэрлінгаў. Празь дзесяць дзён Куятэ дэбютаваў у пераможным матчы супраць «Фулгэму» (2:0) калі выйшаў на замену на 88-й хвіліне сустрэчы. Свой першы гол за дружыну футбаліст здабыў толькі 26 сьнежня 2019 году ў матчы супраць свайго былога клюбу. Па прыходзе Патрыка Віейра на пасаду галоўнага трэнэра ў 2021 годзе, Куятэ працягваў займаць пазыцыю ў паўабароне альбо ў абарончым фармаваньні 5-3-2, а ягоныя былыя партнэры ў паўабароне Лука Мілівоевіч і Джэймз Макартур былі вымушаныя крыху паспусціцца ў абарону.

13 жніўня 2022 году Куятэ умацаваў склад «Нотынггэм Форэсту», які за доўгі час павярнуўся ў найвышэйшы ангельскі дывізіён.

## Дасягненьні
**«Андэрлехт»**:
* Чэмпіён Бэльгіі: 2010, 2012, 2013, 2014
* Уладальнік Супэркубка Бэльгіі: 2010, 2012, 2013

**Сэнэгал**:
* Уладальнік Кубка афрыканскіх нацыяў: 2021

## Крыніцы

## Вонкавыя спасылкі
* 
* 
* Профіль на афіцыйным сайце ФК «Андэрлехт»
* Статыстыка на Soccerbase

Катэгорыя:Сэнэгальскія футбалісты
Катэгорыя:Сэнэгальскія футбалісты і футбалісткі на Алімпійскіх гульнях
Катэгорыя:Футбалісты і футбалісткі на летніх Алімпійскіх гульнях 2012 году
Лярнака

**Лярнака** () — горад на ўсходзе Кіпру.

## Вонкавыя спасылкі
* Statistical Service of Cyprus

Катэгорыя:Гарады Кіпру
Байкал (неадназначнасьць)

Назву **Байкал** маюць:

## Гідронімы
* Байкал — возера ў Расеі, найглыбейшае ў сьвеце
* Байкал — затока ў Ахоцкім моры

## Тапонімы
### Беларусь
* Байкал — пасёлак у Талачынскім раёне Віцебскай вобласьці 

### Баўгарыя
* Байкал — сяло у гміне Доўна-Мітраполія Плевенскае вобласьці

### Расея
* Байкал — пасёлак у Сьлюдзянскім раёне Іркуцкай вобласьці 

## Транспарт
* «Байкал» — тып рачных пасажырскіх суднаў

## Іншае
* «Байкал» — безалькагольны газаваны напой
Сьпіс гарадоў Сан-Марына

У **сьпіс** уключаныя **[[горад|гарады]]-камуны [[Сан-Марына]]** паводле колькасьці насельніцтва па стане на 1 студзеня 2010.

## Сьпіс

Катэгорыя:Гарады Сан-Марына
Коханава (неадназначнасьць)

Назву **Коханава** маюць:

* Коханава — мястэчка ў Талачынскім раёне Віцебскай вобласьці
* Коханава — пасёлак у Талачынскім раёне Віцебскай вобласьці
Пірмін Швэглер

**Пі́рмін Швэ́глер** (;  9 сакавіка 1987 году, Этысьвіль, Швайцарыя) — былы швайцарскі футбаліст, паўабаронца. У 2009—2014 гады абараняў колеры нацыянальнай зборнай Швайцарыі. Мае брата Крыстыяна Швэглера, які таксама зьяўляецца футбалістам.

## Кар’ера
### Клюбная
Сваю прафэсійную кар’еру гулец пачаў у «Люцэрне» ў 2003 годзе. Пасьля сыходу з клюбу выступаў за бэрнскі «Янг Бойз», у якім правёў толькі сэзон. Сваёй гульнёй за папярэдні клюб прыцягнуў увагу сэлекцыянэраў зь нямецкага «Баеру», да якога далучыўся ў 2006 годзе. У нямецкім клюбе кар’ера гульца замарудзілася, Пірмін гэтак і ня здолеў прабіцца ў шыхт асноўных гульцоў каманды, пасьля чаго сышоў 18 ліпеня 2009 году ў франкфурцкі «Айнтрахт».

У траўні 2014 году Швэглер падпісаў кантракт з клюбам «Гофэнгайм» да 2017 году.

### Міжнародная
У нацыянальнай зборнай Швайцарыі гулец дэбютаваў у жніўні 2009 году. Швэглер быў уключаны ў заяўку зборнай Швайцарыі на чэмпіянат сьвету 2010 году, аднак на турніры не правёў ніводнага матчу.

## Крыніцы

## Вонкавыя спасылкі
* Афіцыйны сайт
* Статыстыка на Fussballdaten.de

Катэгорыя:Швайцарскія футбалісты
Рабэрту Фірміну

**Рабэ́рту Фірмі́ну Барбо́за дэ Алівэ́йра** (;  2 кастрычніка 1991 году, Масэё, Бразылія) — бразыльскі футбаліст, атакуючы паўабаронца катарскага клюбу «Аль-Сад» і нацыянальнай зборнай Бразыліі.

## Кар’ера
Сваю кар’еру Рабэрту пачаў у клюбе «Фігейрэнсі», дзе яго заўважылі прадстаўнікі нямецкага «Гофэнгайму». За нямецкі клюб бразылец дэбютаваў 26 лютага 2011 году ў хатнім паядынку 24-га туру супраць «Майнцу», які скончыўся паразай зь лікам 1:2. Бразылец выйшаў на пляцоўку на 75-й хвіліне, замяніўшы Сэбастыяна Рудзі. У лістападзе 2011 году гулец быў выключаны з асноўнай каманды клюбу, аднак пазьней быў вернуты ў склад. 27 сакавіка 2014 году Рабэрту падпісаў новы трохгадовы кантракт з клюбам.

## Дасягненьні
**«Лівэрпул»**:
* Чэмпіён Ангельшчыны: 2020
* Уладальнік Кубка Ангельшчыны: 2022
* Уладальнік Кубка футбольнай лігі: 2022
* Уладальнік Супэркубка Ангельшчыны: 2022
* Пераможца Лігі чэмпіёнаў: 2019
* Уладальнік Супэркубка УЭФА: 2019
* Пераможца клюбнага чэмпіянату сьвету: 2019

**«Аль-Аглі»**:
* Пераможца Лігі чэмпіёнаў АФК: 2025

**Бразылія**:
* Уладальнік Кубка Амэрыкі: 2019

## Крыніцы

## Вонкавыя спасылкі
* Профіль на афіцыйным сайце ФК «Гофэнгайм»
* Статыстыка на Fussballdaten.de
* Статыстыка на Weltfussball.de

Катэгорыя:Бразыльскія футбалісты
Луіс Адрыяну

**Луі́с Адрыя́на дэ Соўза да Сы́лва** (;  12 красавіка 1987 году, Порту-Алегры, Бразылія) — бразыльскі футбаліст, нападнік.

## Кар’ера
Кар’еру пачаў у клюбе «Інтэрнасьёнал», аднак ужо ў хуткім часе перайшоў у склад данецкага «Шахтару» за 3 млн эўра. 19 сакавіка 2007 году малады бразылец дэбютаваў у чэмпіянаце Ўкраіны ў данецкім дэрбі супраць «Мэталюргу».

21 кастрычніка 2014 году ў матчы Лігі чэмпіёнаў супраць беларускага БАТЭ Луіс адзначыўся пяцьцю забітымі галамі, паўтарыўшы дасягненьне Ліянэля Мэсі па колькасьці забітых мячоў у адным матчы турніру. Акрамя таго, нападнік стаў першым, хто здолеў вызначыцца чатыры разы за першы тайм, да таго ж ён усталяваў новы рэкорд, забіўшы чатыры галы за 16 хвілінаў. У гэтым жа матчы Адрыяну абышоў Андрэя Вераб’я і стаў найлепшым бамбардзірам у гісторыі клюбу.

## Дасягненьні
**«Інтэрнасьёнал»**:
* Пераможца клюбнага чэмпіянату сьвету: 2006

**«Шахтар»**:
* Чэмпіён Украіны: 2008, 2010, 2011, 2012, 2013, 2014
* Уладальнік Кубка Ўкраіны: 2008, 2011, 2012, 2013
* Уладальнік Супэркубка Ўкраіны: 2008, 2010, 2012, 2013, 2014
* Уладальнік Кубка УЭФА: 2009

**«Мілян»**:
* Уладальнік Супэркубка Італіі: 2016

**«Спартак»**:
* Чэмпіён Расеі: 2017
* Уладальнік Супэркубка Расеі: 2017

**«Палмэйрас»**:
* Чэмпіён штату Сан-Паўлу: 2020
* Уладальнік Кубка Бразыліі: 2020
* Уладальнік Кубка Лібэртадорэс: 2020, 2021

## Крыніцы

## Вонкавыя спасылкі
* Афіцыйны сайт
* Профіль на афіцыйным сайце ФК «Шахтар»
* 
* 
* 

Катэгорыя:Бразыльскія футбалісты
Пафас

Пафас (грэц. Πάφος, турэцк.: Baf) — горад у паўднёва-заходняй частцы выспы Кіпр. Адміністрацыйна горад зьяўляецца цэнтрам аднайменнага раёна (аднаго з шасьці раёнаў Рэспублікі Кіпр). 80 % насельніцтва складаюць грэкі-кіпрыёты, астатнія 20 % туркі-кіпрыёты.

Паводле міталёгіі, Пафас зьяўляецца радзімай грэцкай багіні каханьня Афрадыты.  У 51 г. да н.э. э. у горадзе жыў вядомы аратар Марк Туліюс Цыцэрон, які зьяўляўся праконсулем Кіпра. Таксама ў Пафасе прапаведаваў Апостал ПавелЗ 1980 году Пафас уваходзіць у сьпіс Сусьветнай культурнай і прыроднай спадчыны ЮНЕСКА. Недалёка разьмешчаны міжнародны аэрапорт.

Разам з дацкім горадам Орхус Пафас быў абраны культурнай сталіцай Эўропы 2017 году.

## Вонкавыя спасылкі
* Статыстычная служба Кіпру
Бакары Канэ

**Бакары́ Канэ́** (;  27 красавіка 1988 году, Уагадугу, Буркіна-Фасо) — колішні буркінійскі футбаліст, абаронца нацыянальнай зборнай Буркіна-Фасо.

## Кар’ера
Бакары пачаў гуляць у футбол у родным горадзе за мясцовы клюб «Этуаль Філянт», аднак ужо ў 2006 годзе пераехаў у Францыю, каб гуляць за клюб «Генгам». Дэбютаваў за клюб 11 траўня 2007 году ў матчы супраць «Туру» ў Лізе 2.

11 жніўня 2011 году падпісаў пяцігадовы кантракт зь ліёнскім «Алімпікам», які выклаў за гульца 3,8 млн эўра. Свой першы гол за клюб забіў у матчы Лізе чэмпіёнаў супраць расейскага «Рубіну» 24 жніўня 2011 году.

## Дасягненьні
**«Генгам»**:
* Уладальнік Кубка Францыі: 2009

**«Ліён»**:
* Уладальнік Кубка Францыі: 2012

## Крыніцы

## Вонкавыя спасылкі
* Статыстыка на LFP.fr
* Статыстыка на National Football Teams
* Профіль на L`Equipe

Катэгорыя:Буркінійскія футбалісты
Аглянтыя

**Аглянтыя** () — горад у цэнтры Кіпру.

## Вонкавыя спасылкі
* Statistical Service of Cyprus

Катэгорыя:Гарады Кіпру
Унівэрсытэт трэцяга веку

**Унівэрсытэ́т трэ́цяга ве́ку** (, скарочана U3A), у Беларусі таксама **Ўнівэрсытэт залато́га веку** — міжнародная арганізацыя, чыімі задачамі ёсьць адукацыя і заахвочваньне грамадзянаў пэнсійнага ўзросту — то бок, у трэцім веку свайго жыцьця. Узрост не абмяжоўваецца пэўнымі рамкамі, але маецца на ўвазе пэрыяд жыцьця пасьля сыходу з сталай працы і бацькоўскай адказнасьці.

## Мінуўшчына
**U3A** быў запачаткаваны ў 1973 року ў Францыі на факультэце грамадазнаўства ў Тулюзе. Як і ў большасьці краінаў Эўропы, у Францыі гэты праект дзейнічае на базе пэўнага ўнівэрсытэту.

На пачатку 1980-х падобная схема пранікла ў Вялікабрытанію, дзе зазнала пераўтварэньні і стала хутчэй арганізацыяй самапомачы. Такая ж мадэль унівэрсытэту трэцяга веку дзейнічае ў Аўстраліі, Кіпры, Дамініцы, Новай Зэляндыі і Паўднёвай Афрыцы. У такой мадэлі прынята, што пэнсіянэры маюць вялізны жыцьцёвы досьвед і (супольна) вялізны багаж ведаў. Такім чынам для кожнага студэнта выпрацоўваецца ўласная праграма, а кожны занятак вядзе ўдзельнік зь ведамі ў сваёй галіне. Кожная група абсалютна аўтаномная, самаакупная і самакіроўная, што дазваляе ім дзейнічаць у пэўным рэгіёне.

Даволі хутка адчыніліся падобныя ўнівэрсытэты трэцяга веку і ў Цэнтральнай ды Ўсходняй Эўропе: у Польшчы (1975), Чэхіі і асабліва Славеніі. Славенскі ўнівэрсытэт трэцяга веку, заснаваны ў 1984 року двума ўнівэрсытэцкімі выкладчыкам, цяпер разьвіўся ў сетку з 40 унівэсытэтаў па ўсёй краіне.

У Беларусі Ўнівэрсытэт залатога веку пачаў працу ў 2010 року ў Гародні.

## Крыніцы

## Літаратура
* Midwinter, E. (2004) «500 Beacons: The U3A Story» publisher Third Age Press UK
* Formosa, M. (2009). «Renewing Universities of the Third Age: Challenges and visions for the future». *Recerca*, 9 : 171—196.
* Swindell, R. & Thompson, J. (1995). «An international perspective of the University of the Third Age». *Educational Gerontology*, 21 (5), 429—447.

## Вонкавыя спасылкі

* U3A ў Вялікабрытаніі 
* U3A ў Беларусі

Катэгорыя:Зьявіліся ў 1973 годзе
Катэгорыя:Навуковыя і асьветніцкія арганізацыі
Катэгорыя:Старасьць
Даманьяна

**Даманьяна** () — горад-камуна на ўсходзе Сан-Марына.

## Вонкавыя спасылкі

Катэгорыя:Гарады Сан-Марына
Сьпіс гарадоў Бэльгіі

**Сьпіс [[горад|гарадоў]] [[Бэльгія|Бэльгіі]] паводле колькасьці насельніцтва**. У сьпіс уключаныя гарады з насельніцтвам ня менш за 50 000 чалавек па стане на 1 студзеня 2013. Колькасьць насельніцтва прыводзіцца адносна названага гораду без уліку пасяленьняў, якія складаюць яго прыгарады.

## Сьпіс
К’езануова

**К’езануова** () — горад-грамада на захадзе Сан-Марына.

## Крыніцы